30/12/2020 | Administración LocalMunicipal
Muxía
Anuncio ordenanza mercado

Aprobada por pleno de 7 de outubro de 2020, ORDENANZA FISCAL REGULADORA DA TAXA POLA UTILIZACIÓN PRIVATIVA DO DOMINIO PÚBLICO PARA A VENDA AMBULANTE NO MERCADO SEMANAL DE MUXIADOS MARTES E VENRES e exposta ao público sen que se presentaran reclamacións, enténdese definitivamente aprobada, co seguinte texto: Artigo 1.º.–Fundamento e natureza. No uso das facultades conferidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das Bases de Réxime Local, e de conformidade co disposto nos artigos 15 a 19 do Real Decreto Lexislativo 2/2004, do 5 de marzo polo que aproba o texto refundido da Lei Reguladora das Facendas Locais, este Concello establece a Taxa pola Utilización Privativa do Espazo Público para a Venda Ambulante, no concello de Muxia, que se rexerá pola presente Ordenanza Fiscal. Artigo 2.º.–Feito impoñible. Constitúe o feito impoñible da taxa, a utilización privativa do dominio público para a venda ambulante no mercado semanal de Muxía dos martes e vernes. Considérase venda ambulante ou non sedentaria, tal como establece o artigo 70 da Lei 13/2010, do Comercio Interior de Galicia, a realizada por persoas comerciantes, fora dun establecemento comercial permanente, de xeito habitual, ocasional, periódico ou continuado, nos perímetros ou nos lugares debidamente autorizados, incluíndo os camións tenda. Artigo 3.º.–Suxeitos pasivos. Son suxeitos pasivos contribuíntes as persoas físicas e xurídicas e as entidades ás que se refire o artigo 35 da Lei 58/2003, de 17 de decembro, xeral tributaria, que gocen, utilicen ou aproveiten especialmente o dominio público local en beneficio particular, consonte algún dos supostos citados no feito impoñible. Artigo 4.º.–Responsables.1. Serán responsables solidarios das obrigas tributarias do suxeito pasivo as persoas físicas e xurídicas ás que se refiren os artigos 41 e 42 da Lei 58/2003, Xeral Tributaria.2. Serán responsables subsidiarios os administradores de feito e de dereito das persoas xurídicas, os integrantes da administración concursal e os liquidadores de sociedades e entidades en xeral, e todos os supostos e co alcance que sinala o artigo 43 da Lei 58/2003, Xeral Tributaria. Artigo 5.º.–Cota tributaria. Tarifas. Establecese unha tarifa de 2€/metro lineal/ trimestre por dia semanal de ocupacion (martes ou vernes) Para a determinación da superficie a ocupar terase en conta a colocación de toldos, separadores e outros elementos auxiliares, a fin de computar o total de ocupación Artigo 6.º.–Exencións e bonificacionsNon se concederán exencións nin bonificacións, salvo no previsto en normas con rango de lei. Artigo 7.º.–Período impositivo e devengo. A taxa devéngase cando se inicie o aproveitamento, momento que, a estes efectos, enténdese que coincide ca autorización da concesión, prorrateándose a tarifa por dias naturais de ocupación, considerando unha ocupación total trimestral de 26 dias. O periodo impositivo coincide cos trimestres naturais, devengándose a taxa ao inicio de cada trimestre ( primeiro de xaneiro, abril, xullo e outubro) Trimestralmente elaborárase un padrón fiscal de contribuintes, que será formado polo aprobado no trimestre anterior, incorporándose as posibles altas, baixas ou modificacións propostas. Artigo 8.º.–Réxime de declaración e ingreso. As cantidades esixibles conforme ás tarifas previstas no artigo 5 desta ordenanza liquidaranse por cada aproveitamento autorizado ou realizado. O ingreso da taxa realizarase: Unha vez notificada a alta no padrón correspondente, por trimestres naturais no lugar e forma quese estableza e que se notificará mediante edictos. Cando, existindo autorización, non sexa efectiva a ocupación por causa imputable ó suxeito pasivo, non procederá a devolución da taxa. Artigo 9.º.–Infraccións e sancións. En todo o relativo á cualificación de infraccións tributarias, así como das sancións que lle correspondan a estas, en cada caso, estarase ao disposto nos artigos 178 e seguintes da Lei 58/2003, Xeral Tributaria. Muxía, 23 de decembro de 2020. O Alcalde. Rimvydas Agredas Ortal Campaña